Brompton (London)

Brompton er et område i distriktet Kensington and Chelsea i London. Det er omtrentlig definert av et triangel dannet av gravplassen Brompton Cemetery, Old Brompton Road/Brompton Road/Cromwell Road, and Walton Street/Fulham Road. I henhold til folketellingen av 2011 hadde området en befolkning på 8 839 innbyggere.«Kensington and Chelsea Ward population 2011» , Neighbourhood Statistics. Office for National Statistics

 Historie 
Brompton var en landsby på heiene og er første gang dokumentert i 1294. Dets stedsnavn er avledet fra angelsaksisk i betydningen «gård hvor det vokser broom».«Brompton, Kensington & Chelsea», Hidden London Det engelske ordet broom er en form for lyng, som gyvel, og som blant annet ble brukt i framstillingen av sopelimer.«broom (n.)», Online Etymology Dictionary Våpenskjoldet for Kensington and Chelsea har øverst en sådan kvist som symbol på Brompton.

Området var preget av myrer og våtmarker som ble drenert på 1500-tallet og endret til frukthager. Fra rundt 1800 begynte området mellom Hyde Park og Brompton Road å bli utviklet stykkevis i en rekke av små gater og torg. Torget Brompton Square ble opprettet i 1821, men i en form som ikke minnet mye om en kvadrat (square).

Charles Dickens Jr., eldste sønn av forfatteren Charles Dickens, skrev i Dictonary of London fra 1879 at området var «på et tidspunkt nesten utelukkende et kunstnerstrøk, og det frekventeres fortsatt mest av de som svinger pensel eller meisel, selv om Belgravia i senere år har presset på grensene». Charles, Jr., Dickens (1879): «Brompton», Dickens's Dictionary of London. 

Brompton har blitt hjem for mange forfattere og skuespillere, og for de med beslektede sysselsetting. Undersøkelsen Survey of London 1983 satte sammen en lang liste. «Appendix: Artists, musicians and writers resident in Brompton, 1790-1870», Survey of London 1983, British History Online

Området er særlig kjent for kirken Brompton Oratory, Victoria and Albert Museum, Natural History Museum og Royal Marsden Hospital.

 Referanser 

Kategori:Steder i Kensington and Chelsea